Document ID: 32007R1135

РЕГЛАМЕНТ (ЕО) № 1135/2007 НА СЪВЕТА
от 10 юли 2007 година
за изменение на Регламент (ЕО) № 2866/98 по отношение на валутния курс към еурото за Кипър
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 123, параграф 5 от него,
като взе предвид предложението на Комисията,
като взе предвид становището на Европейската централна банка (1),
като има предвид, че:
(1)
Регламент (ЕО) № 2866/98 на Съвета от 31 декември 1998 година относно валутните курсове към еурото на валутите на държавите-членки, които приемат еурото (2), определя валутните курсове, считано от 1 януари 1999 г.
(2)
В съответствие с член 4 от Акта за присъединяване от 2003 г. Кипър е държава-членка с дерогация по член 122 от Договора.
(3)
Съгласно Решение 2007/503/ЕО на Съвета от 10 юли 2007 г. в съответствие с член 122, параграф 2 от Договора относно приемането на единната валута от страна на Кипър на 1 януари 2008 г. (3), Кипър изпълнява необходимите условия за приемането на единната валута и дерогацията в полза на Кипър се отменя, считано от 1 януари 2008 г.
(4)
Въвеждането на еурото в Кипър изисква да бъде приет валутният курс на кипърската лира към еурото. Този валутно-обменен курс следва да бъде фиксиран на 0,585274 лири за еуро, което съответства на настоящия централен курс на лирата в механизма на обменните курсове (МОК II).
(5)
Следователно Регламент (ЕО) № 2866/98 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
В член 1 от Регламент (ЕО) № 2866/98 между валутните курсове, приложими към италианската лира и люксембургския франк, се създава следният ред:
„= 0,585274 кипърски лири“.
Член 2
Настоящият регламент влиза в сила на 1 януари 2008 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 юли 2007 година.

Labels: 2
18